To køer nær Arden har i dag mistet livet i forbindelse med et færdselsuheld. De to køer græssede intetanende om deres snarlige endeligt bag et hegn, da en bilist på Ardenvej fik et ildebefindende. Føreren, en mand, var på vej mod Arden by. Så langt nåede han ikke. Bilen kørte ud over vejsiden og direkte ind i en af køerne, der brækkede nogle ben i forbindelse med sammenstødet. Herefter kørte bilen videre ind i den anden ko, som blev fastklemt og døde. Føreren kørt til tjek Føreren af bilen er kørt til tjek på sygehuset i Aalborg for at blive tilset, men umiddelbart har han ikke kritiske skader. Politiet modtog alarmen klokken 12.07. Andre trafikanter på strækningen bliver ikke generet af ulykken, da det ikke er på vejbanen, bilen kørte galt.

Referat:
Hvad der kunne have været et solouheld er i dag blevet til et uheld med to dræbte køer.